**Litér Község Önkormányzat Képviselő-testületének**

**…../2019. (XI.3…..) Önkormányzati rendelete a**

**4/2015.(II.27.) számú szociális és gyermekvédelmi igazgatásról és ellátásokról szóló rendeletének módosításáról**

Litér Község Önkormányzatának Képviselő-testülete a szociális igazgatásról és a szociális ellátásokról szóló 1993. évi III. törvény 32. § (3) bekezdésében, 25 § (3) bekezdés b) pontjában, 32. § (1) bekezdés b) pontjában, 132. § (4) bekezdés g) pontjában, a gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdéseiben kapott felhatalmazás alapján, a Magyarország helyi önkormányzatairól szóló 2011. évi CLXXXIX. Törvény 13 § (1) bekezdés 8. a) pontjában meghatározott feladatkörében eljárva a következőket rendeli el:

**1. §** (1) Litér Köszég Önkormányzat Képviselő-testületének a szociális és gyermekvédelmi igazgatásról és ellátásokról szóló 4/2015. (II.27.) önkormányzati rendelet (a továbbiakban rendelet) 2. § (1) b) bekezdése helyébe a következő rendelkezés lép:

b) krízishelyzet kialakulása esetén a rendkívüli települési támogatás a Képviselő-testület hatáskörébe tartozik.

**2.§** A rendelet 2.§ (4) bekezdése helyébe az alábbi rendelkezés lép:

(4) A házi segítségnyújtás és az idősek klubja feladatait a Balatonalmádi Család-és Gyermekjóléti Központ és Szociális Szolgálat biztosítja. A benyújtott házi segítségnyújtás iránti kérelmekről a szolgáltatást nyújtó intézmény vezetője dönt.

**3.§** A rendelet 9.§ (2) bekezdése helyében az következő rendelkezés lép:

(2) A polgármester hatáskörében hozott döntések ellen benyújtott fellebbezéseket a soron következő képviselő-testületi ülés elé kell terjeszteni.

**4.§** A rendelet 10.§ (4) bekezdése helyébe az alábbi rendelkezés lép:

(4) A képviselő-testület hatáskörében dönt a soron kívüli eljárást igénylő nem várt események, illetve krízishelyzet kialakulása esetén. (pl: betegség, természeti katasztrófa). Ezekben az esetekben olyan személyek is létfenntartást veszélyeztető rendkívüli támogatásban részesülhetnek, akik egyébként jövedelmi és vagyoni viszonyaik alapján nem tekinthetők rászorulóknak.

**5.§** A rendelet 28.§ (2) bekezdése helyébe az alábbi rendelkezés lép:

(2) A feladat ellátása a Balatonalmádi Család-és Gyermekjóléti Központ és Szociális Szolgálat keretében történik.

**6.§** Jelen rendelet 2019. november 28. napján 20:00 órakor lép hatályba.

Varga Mihály Bencze Éva

polgármester jegyző

**Litér Község Önkormányzat Képviselő-testületének**

**a szociális és gyermekvédelmi igazgatásról és ellátásokról szóló**

**4/2015. (II.27.) önkormányzati rendelet módosításáról szóló**

**indoklás és hatástanulmány**

**INDOKLÁS**

Litér Község Önkormányzatának Képviselő-testülete- a szociális igazgatásról és a szociális ellátásokról szóló 1993. évi III. törvény 32. § (3) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. Törvény 13 §. (1) bekezdés 8. pontjában meghatározott feladatkörében eljárva módosította szociális rendeletét.

Litér Község Önkormányzatának képviselő-testülete módosította a Szervezeti és Működési Szabályzatát. Ennek megfelelően szükségesség vált a szociális és gyermekvédelmi igazgatásról és ellátásokról szóló rendelet módosítása is.

**HATÁSVIZSGÁLAT**

**A hatásvizsgálat során vizsgálva volt:**

**Társadalmi, gazdasági, költségvetési hatás:**

- társadalmi hatása: nincs

- gazdasági hatása: nincs

**Környezet-és egészségügyi hatása:**

A rendelet felülvizsgálatának környezetvédelmi és egészségügyi hatása nincs.

**Adminisztratív terheket befolyásoló hatás:**

A rendelet módosításának minimális adminisztratív terheket befolyásoló hatása nincs.

**Jogszabály megalkotásának szükségessége, a jogalkotás elmaradásának várható következménye:**

A rendelet megalkotását a rendelet jogszabályi változásokhoz történő igazítása teszi szükségessé.

**Személyi, szervezeti, tárgyi és pénzügyi feltételei:**

A rendelet alkalmazásához szükséges személyi, szervezeti és tárgyi feltételek adottak.

**Litér, 2019. november 22.**

**Bencze Éva**

**jegyző**